google/wiki40b huggingface dataset:
भारत के भाषाई परिवार

भारत में विश्व के सबसे चार प्रमुख भाषा परिवारों की भाषाएँ बोली जाती है। सामान्यत: उत्तर भारत में बोली जाने वाली भारोपीय भाषा परिवार की भाषाओं को आर्य भाषा समूह, दक्षिण की भाषाओं को द्रविड़ भाषा समूह, ऑस्ट्रो-एशियाटिक परिवार की भाषाओं को भुंडारी भाषा समूह तथा पूर्वोत्तर में रहने वाले तिब्बती-बर्मी, नृजातीय भाषाओं को चीनी-तिब्बती (नाग भाषा समूह) के रूप में जाना जाता है।

हिन्द आर्य भाषा परिवार

यह परिवार भारत का सबसे बड़ा भाषाई परिवार है। इसका विभाजन 'इन्डो-युरोपीय' (हिन्द यूरोपीय) भाषा परिवार से हुआ है, इसकी दूसरी शाखा 'इन्डो-इरानी' भाषा परिवार है जिसकी प्रमुख भाषायें फारसी, ईरानी, पश्तो, बलूची इत्यादि हैं। भारत की दो तिहाई से अधिक आबादी हिन्द आर्य भाषा परिवार की कोई न कोई भाषा विभिन्न स्तरों पर प्रयोग करती है। जिसमें संस्कृत समेत मुख्यत: उत्तर भारत में बोली जानेवाली अन्य भाषायें जैसे: हिन्दी, उर्दू, मराठी, नेपाली, बांग्ला, गुजराती, कश्मीरी, डोगरी, पंजाबी, उड़िया, असमिया, मैथिली, भोजपुरी, मारवाड़ी, गढ़वाली, कोंकणी इत्यादि भाषायें शामिल हैं।

द्रविड़ भाषा परिवार

यह भाषा परिवार भारत का दूसरा सबसे बड़ा भाषायी परिवार है। इस परिवार की सदस्य भाषायें ज्यादातर दक्षिण भारत में बोली जाती हैं। इस परिवार का सबसे बड़ा सदस्य तमिल है जो तमिलनाडु में बोली जाती है। इसी तरह कर्नाटक में कन्न्ड़, केरल में मलयालम और आंध्रप्रदेश में तेलुगू इस परिवार की बड़ी भाषायें हैं। इसके अलावा तुलू और अन्य कई भाषायें भी इस परिवार की मुख्य सदस्य हैं। अफ़गानिस्तान, पाकिस्तान और भारतीय कश्मीर के सीमावर्ती क्षेत्रों में इसी परिवार की ब्राहुई भाषा भी बोली जाती है जिसपर बलूची और पश्तो जैसी भाषाओं का असर देखने को मिलता है।

आस्ट्रो-एशियाटिक भाषा परिवार

यह प्राचीन भाषा परिवार मुख्य रूप से भारत में झारखंड, छत्तिसगढ, उड़ीसा और पश्चिम बंगाल के ज्यादातर हिस्सों में बोली जाती है। संख्या की दृष्टि से इस परिवार की सबसे बड़ी भाषा संथाली या संताली है। यह पश्चिम बंगाल, उड़ीसा, झारखंड और असम में मुख्यरूप से बोली जाती है। इस परिवार की अन्य प्रमुख भाषाओं में हो, मुंडारी, संथाली या संताली, खड़िया, सावरा इत्यादी भाषायें हैं।

चीनी-तिब्बती भाषा परिवार

इस परिवार की ज्यादातर भाषायें भारत के सात उत्तर-पूर्वी राज्यों जिन्हें 'सात-बहनें' भी कहते हैं, में बोली जाती है। इन राज्यों में अरुणाचल प्रदेश, मेघालय, मणिपुर, नागालैंड, मिज़ोरम, त्रिपुरा और असम का कुछ हिस्सा शामिल है। इस परिवार पर चीनी और आर्य परिवार की भाषाओं का मिश्रित प्रभाव पाया जाता है और सबसे छोटा भाषाई परिवार होने के बावज़ूद इस परिवार के सदस्य भाषाओं की संख्या सबसे अधिक है। इस परिवार की मुख्य भाषाओं में नगा, मिज़ो, म्हार, मणिपुरी, तांगखुल, खासी, दफ़ला, तथा आओ इत्यादि भाषायें शामिल हैं।

अंडमानी भाषा परिवार

जनसंख्या की दृष्टि से यह भारत का सबसे छोटा भाषाई परिवार है। इसकी खोज पिछले दिनों मशहूर भाषा विज्ञानी प्रो॰ अन्विता अब्‍बी ने की। इसके अंतर्गत अंडबार-निकाबोर द्वीप समूह की भाषाएं आती हैं, जिनमें प्रमुख हैं- अंडमानी, ग्रेड अंडमानी, ओंगे, जारवा आदि।
मनोरोग विज्ञान

मनोरोग विज्ञान या मनोरोग विद्या (Psychiatry) चिकित्सा क्षेत्र की एक विशेषज्ञता (specialty) है जो मनोविकारों का अध्ययन करती है।

परिचय

मनोविकार विज्ञान आधुनिक युग का एक नवीन विज्ञान है। 20वीं सदी में ही इस विज्ञान के विभिन्न अंगों में महत्व की खोजें हुई हैं। 19वीं शताब्दी तक विभिन्न प्रकार के मनोविकार ऐसे रोग माने जाते थे जिनका साधारण चिकित्सक से कोई संबंध नहीं था। जटिल मनोविकार की अवस्था में रोगी को मानसिक चिकित्सालयों में रख दिया जाता था, ताकि वह समाज के दूसरे लोगों का कोई नुकसान न कर सके। इन चिकित्सालयों में भी उसका कोई विशेष उपचार नहीं होता था। चिकित्सकों को वास्तव में उसकी चिकित्सा के विषय में स्पष्ट ज्ञान ही न था कि चिकित्सा कैसे की जाय।
अब परिस्थिति बदल गई है। मनोविकार विज्ञान को एक अँधियारी कोठरी नहीं मान लिया गया है, जिसका संबंध थोड़े से मनोविक्षिप्त लोगों से है, वरन् यह विज्ञान इतना महत्व का विषय माना गया है कि इसका समुचित ज्ञान न केवल कुशल शारीरिक चिकित्सक को, वरन् समाज के प्रत्येक सेवक और कार्यकर्ता, शिक्षक, समाजसुधारक तथा राजनीतिक नेता को भी होना आवश्यक है। इतना ही नहीं, इसके ज्ञान की आवश्यकता प्रत्येक सुशिक्षित नागरिक को भी है। यदि कोई प्रबल मनोविकार मन में आ गया और हमें उसका ज्ञान नहीं हुआ, तो हम उससे मुक्त होने के लिये किसी विशेषज्ञ की सहायता भी न ले सकेंगे।
कोई भी व्यक्ति, जो पूर्ण स्वस्थ है और जिसकी बुद्धि की सभी लोग प्रशंसा करते हैं, अपने मन का संतुलन किसी समय खोकर विक्षिप्त हो सकता है। फिर वह समाज के लिये निकम्मा हो जाता है। मनुष्य को चाहिए कि वह ऐसी परिस्थितियों का ज्ञान कर ले जिससे वह किसी प्रकार की असाधारण मानसिक अवस्था में न आ जाय, अर्थात् मानसिक रोग से पीड़ित न हो जाय। फिर मानसिक चिकित्सा कराने के लिये भी मनोविकार विज्ञान में श्रद्धा होना आवश्यक है।

भारत में मनोरोगविज्ञान की स्थिति

भारत में मनोरोग विज्ञान अभी तक अल्प विकसित अवस्था में है। मनोरोगों के बारे में आम व्यक्ति की जानकारी गलत धारणाओं से भरी है। आज के वैज्ञानिक युग में भी भूत-प्रेत, ऊपरी साया, देवी-देवता, मौसम, नक्षत्र, भाग्य, बुरे कर्मों का फल आदि को इन रोगों का कारण माना जाता है। इसलिए ओझा, पुजारी, मौलवी, साधु, नकली वैद्य, नीम-हकीम, अप्रशिक्षित यौन-विशेषज्ञ इत्यादि अवैज्ञानिक रूप से मनोरोग चिकित्सकों का कार्य कर रहे हैं।
सामान्य चिकित्सक एवं चिकित्सा-विशेषज्ञ मनोरोगों को सही समय पर पहचानने तथा रोगियों को मनोरोग चिकित्सक के पास भेजने में प्राय: असमर्थ हैं। इसके कई कारण हैं; जिनके प्रमुख हैं : धन लोलुपता, अपर्याप्त जानकारी, अपर्याप्त प्रशिक्षण, मनोचिकित्सकों की कमी, गरीबी, रोगी या उसके रिश्तेदारों द्वारा मनोरोग को स्वीकार न करना, आदि। समाचार-पत्र तथा अन्य प्रचार-प्रसार माध्यम भी लोगों को मनोरोगों के बारे में सही जानकारी देने में असफल रहे हैं। परिणामस्वरूप लोगों में इन रोगों के बारे में डर व अज्ञानता की गलत धारणाएं दूर नहीं हुई हैं।
भारत की 100 करोड़ से अधिक आबादी पर मात्र लगभग 4000 मनोरोग चिकित्सक हैं। यह संख्या बहुत कम है। भारत में 42 मनोरोग के अस्पताल हैं जिनमें लगभग बीस हजार बिस्तर हैं। हाल ही में सभी सरकारी अस्पतालों में मनोरोग चिकित्सा प्रदान करने की योजना बनायी गयी है ताकि मनोरोगियों को सामान्य अस्पतालों में ही चिकित्सा प्रदान की जा सके। परन्तु मनोरोग चिकित्सकों का काफी समय और मनोरोग चिकित्सालयों को मिलने वाली काफी अधिक सहायता नशेड़ियों के उपचार में खर्च हो जाती है।
कोलाज़ेन इंडक्सन थेरापी

इतिहास

इस प्रक्रिया के सर्वप्रथम प्रणेता फ्रांसीसी डॉक्टर माइकल पिस्तोर थे जिन्हे मेसोतेरापी के अविष्कार का भी श्रेय दिया जाता है। ११९० में मंट्रियाल, कनाडा के काया चिकित्सक आंद्रे कामीरांड ने बिना इंक के टॅटू गन्स का उपयोग करते हुए शल्य चिकित्सा के बाद होने वाले निशान को मिटाने का कार्य किया।

उपचार पद्धति

इस प्रक्रिया के दौरान रोगी को सहज बनाए रखने के लिए थोड़े समय तक असर करने वाली निश्चेतक क्रीम लगाई जाती है। रोगी की अवस्था और आवश्यकता के अनुसार एकाधिक बार यह प्रक्रिया करनी पड़ सकती है। मध्यम आकार के मुँहासे के धब्बों को दूर करने में तीन से चार माइक्रोनीडलिंग बार करनी पड़ सकती है। जबकि गहरे दाग और शल्य चिकित्सा के निशान मिटाने में पाँच से छह प्रयास आवश्यक होते हैं। दो उपचारों के मध्य ४ से ६ सप्ताह का अंतर होना चाहिए। इससे संबंधित कई चिकित्सक इसका असर बनाए रखने के लिए ६ से १२ महीने के अंतराल पर दुबारा माइक्रोनीडलिंग कराने की सलाह देते हैं।

विशेष लाभ

यह एक ऐसी तकनीक है जिसके सन्दर्भ में विशेष शोध अभी चल ही रही है फिर भी इसका व्यापक रूप से उपयोग शुरू हो गया है। यह प्रक्रिया आम तौर पर लेज़र और आई. पी. एल. उपचार के फोटोरेज़ूनीवेसन के सिद्धांत पर आधारित है। फ़र्क यह है क़ि माइक्रोनीडलिंग में असली शारीरिक आघात पर ज़ोर दिया जाता है। यह पद्धति सुरक्षित रूप से त्वचा के उपचार की सरल और तेज उपाय के रूप में लोकप्रिय हो रही है। इस प्रक्रिया को बिना हानि के बार-बार दोहराया जा सकता है और यह उन क्षेत्रों के लिए भी अच्छी मानी जाती है जहाँ लेज़र उपचार आसानी से उपलब्ध नहीं होता।

विशिष्ट यंत्र

इस पद्धति में आम तौर पर एक विशेष तरह का यंत्र उपयोग किया जाता है जो एक हस्तचालित बेलानाकार यंत्र अथवा एक स्वचालित मुहर के जैसा यंत्र हो सकता है। स्वचालित यंत्र आमतौर पर एक मोटर द्वारा चालित होते हैं और इनकी आवृति (स्टॅंप्स/ सेकंड) और सुई की गहराई को नियंत्रित किया जा सकता है। इस तरह के पेन बाजार में कई ब्रांड नाम जैसे कि स्किनपेन, माइक्रो पेन और इंनो पेन के नाम से उपलब्ध हैं। हाल के समय में बाजार में व्यास और लंबाई की भिन्नता वाले कई तरह के यंत्र उपलब्ध हो गये हैं जिनकी मुटाई ०.३ से लेकर ५ मिली मीटर तक होती है।
नाना फडणवीस

फडणवीस का  मराठा राज्य

पानीपत के तृतीय युद्ध के बाद 1773 ई. में नारायणराव पेशवा की हत्या करा कर उसके चाचा राघोबा ने जब स्वयं गद्दी हथियाने का प्रयत्न किया, तो नाना ने उसका विरोध किया। नाना फडणवीस ने नारायणराव के मरणोपरान्त उनके पुत्र माधवराव नारायण को 1774 ई. में पेशवा की गद्दी पर बैठाकर राघोवा की चाल विफल कर दी। नाना फडणवीस ,अल्पवयस्क पेशवा के मुख्यमंत्री बने और 1774 से 1800 ई. मृत्युपर्यन्त मराठा राज्य का संचालन करते रहे । अन्य मराठा सरदार, विशेषकर महादजी शिन्दे उसके घुर विरोधी थे।

नाना फडणवीस का चातुर्य

1775 से 1783 ई. तक उन्होंने अंग्रेज़ों के विरुद्ध प्रथम मराठा युद्ध का संचालन किया। सालबाई की सन्धि से इस युद्ध की समाप्ति हुई। उक्त संधि के अनुसार राघोबा को पेंशन जारी की गई और मराठों को साष्टी के अतिरिक्त अन्य किसी भूभाग से हाथ नहीं धोना पड़ा। 1784 ई. में ही नाना फडणवीस ने मैसूर के शासक टीपू सुल्तान से युद्ध किया और कुछ ऐसे इलाके पुन: प्राप्त कर लिये, जिन्हें टीपू ने बलपूर्वक अपने अधिकार में ले लिया था। 1789 ई. में टीपू सुल्तान के विरुद्ध उन्होंने अंग्रेज़ों और निज़ाम का साथ दिया तथा तृतीय मैसूर युद्ध में भी भाग लिया। जिसके फलस्वरूप मराठों को टीपू के राज्य का एक भूभाग प्राप्त हुआ।

राज्य संचालन नीति

1794 ई. में महादजी शिन्दे की मृत्यु हो जाने के बाद नाना फडणवीस ने निर्विरोध मराठा राज का संचालन किया। 1795 ई. में उन्होंने मराठा संघ की सम्मिलित सेनाओं का ,निज़ाम के विरुद्ध ,संचालन किया और खर्दा के युद्ध में निज़ाम की पराजय हुई। फलस्वरूप निज़ाम को अपने राज्य के कई महत्त्वपूर्ण भूभाग मराठों को देने पड़े।

मराठा शक्ति का विघट्न

1796 ई. में नाना फडणवीस के कठोर नियंत्रण से तंग आकर माधवराव नारायण पेशवा ने आत्महत्या कर ली। तदउपरान्त राघोवा का पुत्र बाजीराव द्वितीय पेशवा बना, जो प्रारम्भ से ही नाना फडणवीस का प्रबल विरोधी था। इस प्रकार ब्राह्मण पेशवा और उनके ब्राह्मण मुख्यमंत्री में प्रतिद्वन्द्विता बढ़ती गई। परस्पर षड़यंत्र से मराठे २ गुटों में विभाजित हो गए , जिससे पेशवा की स्थिति और भी कमज़ोर हो गई। इसके बावजूद नाना फडणवीस आजीवन मराठा संघ को एक सूत्र में बांधे रखने में समर्थ रहे।

मृत्यु

13 मार्च, 1800 ई. में नाना फडणवीस की मृत्यु हो गई और इसके साथ ही मराठा साम्राज्य का पतन शुरू हो गया।
वरुण-पार वस्तुएँ

वरुण-पार वस्तुएँ (व॰पा॰व॰, अंग्रेज़ी: Trans-Neptunian objects, ट्रांस-नॅप्ट्यूनियन ऑब्जेक्ट्स) सौर मण्डल की ऐसी खगोलीय वस्तुएँ हैं जो वरुण (नॅप्ट्यून) की कक्षा से बाहर सूरज की परिक्रमा करती हैं। यह वस्तुएँ तीन क्षेत्रों में पायी जाती हैं - काइपर घेरा, बिखरा चक्र और और्ट बादल। सब से पहली खोजी गयी वरुण-पार वस्तु यम (प्लूटो) था जो १९३० में पाया गया। उसके बाद ४८ साल तक कोई अन्य वरुण-पार वस्तु नहीं मिली। १९७८ में जाकर यम का उपग्रह शैरन मिला और फिर १९९२ के बाद से हज़ार से ज़्यादा वस्तुएँ मिल चुकी हैं।

परिभाषा

सौर मंडल का कोई भी हीन ग्रह जिसकी सूरज की परिक्रमा की कक्षा की सूरज से औसत दूरी वरुण (नेप्ट्यून) की कक्षा की औसत दूरी (अर्ध दीर्घ अक्ष, semi-major axis) से अधिक (यानि ३० खगोलीय इकाईयाँ से अधिक) हो उसे वरुण-पार वस्तु कहा जाता है। १२ ऐसे हीन ग्रह ज्ञात हैं। अगर किसी ऐसी वस्तु का अर्ध दीर्घ अक्ष १५० ख॰इ॰ से भी अधिक और उसका अपसौर (perihelion) ३० ख॰इ॰ से अधिक हो तो उसे चरम वरुण-पार वस्तु (extreme trans-Neptunian object) कहते हैं।
लक्ष्मीनारायण मिश्र

जीवनी

पण्डित लक्ष्मीनारायण मिश्र का जन्म उत्तर प्रदेश के बस्ती जिले के जलालपूर नामक गाँव में हुआ था। उनके नाटक सन् १९३० और सन् १९५० के बीच बहुत लोकप्रिय हुए थे और विद्यालयों, महाविद्यालयों एवं नवसिखुओं द्वारा प्राय: मंचित किये जाते थे।

परिचय

मिश्र जी के एकांकी विषय वस्तु की दृष्टि से पौराणिक, ऐतिहासिक, तथा मनोवैज्ञानिक पृष्ठ भूमि लिए हुए हैं। उनके एकांकियों में पात्र कम संख्या में रहते हैं। वे उनका चरित्रांकन इस प्रकार करते हैं कि वे लेखक के मानसपुत्र न लग कर जीते-जागते और अपने निजी जीवन को जीते हुए लगते हैं। मिश्र जी की सम्वादयोजना सार्थक, आकर्षक, सरल, संक्षिप्त, मर्मस्पर्शी तथा नाटकीय गुणों से परिपूर्ण होती है। जिसमें तार्किकता और वाग्विदग्धता तो देखते ही बनती है, उदाहरण के लिए ‘‘बलहीन’’ का सम्वाद देखें-
देवकुमार- तब तुमने स्त्री से विवाह किया है?
रजनी- संसार में धोखा बहुत होता है।
देवकुमार किसने रख दिया तुम्हारा नाम?
देवकुमारी रखा होता तो भ्रम में न पड़ती।
पं0 लक्ष्मीनारायण मिश्र जी के एकांकी सहज हैं और रंग-मंचीय परम्पराओं की कसौटी पर खरे उतरते हैं। उनकी सफलता इस बात में है कि वे अपने उद्देश्य की पूर्ति उपदेशक बन कर नही अपितु कलाकार के रूप में करते हैं।
डॉ॰ रामचन्द्र महेन्द्र के शब्दों में-
‘‘मिश्र जी का मूल स्रोत यही अतीत भारतीय नाट्यशास्त्र है। उनका यथातथ्यवाद, मनोवैज्ञानिक पृष्ठभूमि और और यथार्थवाद संस्कृत नादकों से ही मिले हैं। वे अन्तरंग में सदैव भारतीय है। उन्होंने भारतीय जीवन दर्शन के अनुरूप परिस्थितियों तथा कर्म व्यापारों का गठन किया है। प्राचीनता से भारतीय संस्कार लेकर नवीनता की चेतना उनमें प्रकट हुई है। फिर, यदि वे पाश्चात्य मनोवैज्ञानिक या विचारकों के समकक्ष आ जाते हैं, तो हमें उनकी यह मौलिकता माननी चाहिए, अनुकरण नही।’’
अम्बेडकर स्टेडियम

अम्बेडकर स्टेडियम दिल्ली का एक फुटबॉल स्टेडियम हैं।
साँसिया

साँसिया अथवा सांसी खानबदोश जनजाति है जो मूल रूप से राजस्थान की है। मध्यकालीन भारत के समय में उनका कुछ बिखराव हुआ जिससे अब यह जनजाति राजस्थान के अतिरिक्त हरियाणा और पंजाब में भी पायी जाती है। उनकी भाषा को साँसी बोली अथवा साँसी अथवा केवल भिलकी के नाम से जाना जाता है यह हिन्द-आर्य भाषाओं में सबसे अधिक लुप्तप्राय भाषा है जिसके लगभग 60,000 (वर्ष 2002 के अनुसार) जानने वाले हैं।
फ्यूजन संगीत

फ्यूजन संगीत, संगीत की दो या दो से अधिक शैलियों को मिलाकर प्राप्त हुया संगीत है। फ्यूजन अंग्रेजी भाषा का शब्द है जिसका अर्थ होता है विलय या मेल, चूँकि इस प्रकार के संगीत का प्रादुर्भाव पश्चिमी देशों में हुआ और वहाँ से यह भारत आया इसीलिए हिन्दी में भी इसे इसके अंग्रेजी नाम अर्थात फ्यूजन से जाना जाता है। फ्यूजन शैली के संगीत की मुख्य विशेषताओं में वादन के समय में इसकी गति और ताल में हुआ बदलाव और कभी कभी लंबे समय तक चलने वाले संगीत के वो छोटे छोटे अंश हैं जिनमे से प्रत्येक की अपनी अपनी गति और ताल होती है। पश्चिम में "फ्यूजन" शब्द को यदि अकेले इस्तेमाल किया जाए तो इसका अर्थ अक्सर जैज़ फ्यूजन होता है।
अ आ

कहानी

इस फिल्म की कहानी अनसुया रामालिंगम (सामन्था अक्किनेनी) और आनन्द विहारी (नितिन) के परिवार वालों के आसपास ही घूमते रहती है। आनन्द हैदराबाद में एक शेफ की नौकरी करते रहता है, जो एक मध्यम-वर्गीय परिवार से है। वो अपने पिता द्वारा लिया गया कर्ज़ चुकाना चाहता है और अपनी छोटी बहन, भानुमती (अनन्या) की शादी भी कराना चाहता है।
अरब मुद्रा कोष

स्थापना

अरब राज्य लीग (League of Arab States) ढांचे के अंतर्गत कार्यरत आर्थिक परिषद के त्वावधान में तैयार एक समझौते के द्वारा अप्रैल 1976 में अरब मुद्रा कोष का गठन हुआ। इस कोष ने 1977 में कार्य करना प्रारम्भ किया।

संरचना तथा कार्य

कोश के संस्थागत ढांचे में गवर्नर बोर्ड, कार्यकारी निदेशक बोर्ड तथा महानिदेशक सम्मिलित होते हैं। गवर्नर बोर्ड सर्वोच्च निर्णयकारी अंग होता है। व्यापार के समाकलन और उदारीकरण के लिये इस बोर्ड की वर्ष में कम-से-कम एक बार बैठक होती है। बोर्ड में एक गवर्नर तथा प्रत्येक सदस्य देश द्वारा नियुक्त एक-एक उप-गवर्नर होते हैं। यह भारित मतदान (weighted voting) के सिद्धान्त पर कार्य करता है। गवर्नर बोर्ड ने अपने अधिकांश अधिकारों को आठ-सदस्यीय कार्यकारी निदेशक बोर्ड में प्रत्यायोजित कर दिया है। कार्यकारी निदेशक बोर्ड कोष के सामान्य संचालन के लिये उत्तरदायी होता है। निदेशक बोर्ड का अध्यक्ष ही कोष का महानिदेशक होता है।

गतिविधियां

अरब मुद्रा कोष एक बैंक और एक कोष देनों रूप में कार्य करता है। यह ऋण क्षमताओं को अधिक सुदृढ़ बनाने के लिए प्रत्याभूतियां (guarantees) जारी करता है, मौद्रिक संस्थाओं को तकनीकी सहायता उपलब्ध कराता है और अल्पकालीन एवं मध्यकालीन ऋण प्रदान करता है। कोष के खाते की इकाई अरब लेखाकर्म दीनार
(The unit of account of the Fund is the Arab Accounting Dinar–AAD) है, जिसकी अभिव्यक्ति विशेष आहरण अधिकार (Special Drawing Rights–SDRs) के आधार पर होती है।
भारत में मोबाइल टेलीफोन संख्यांकन की प्रणाली

भारत में मोबाइल नुम्बर 9, 8 या 7 से शुरू होते हैं। सभी मोबाइल संख्याएँ दस अंकों वाली हैं। भारत के प्रत्येक सेलुलर जोन में बीएसएनएल सहित दस से भी अधिक मोबाइल ऑपरेटर हैं। सन् २००३ में निर्धारित मोबाइल संख्यांकन योजना के अनुसार मोबाइल संख्याएँ XXX-YY-NNNNN जैसी होंगी जिसमें XXX नेटवर्क ऑपरेटर का कोड है; YY मोबाइल स्विच करने वाले केन्द्र का कोड है; और NNNNN ग्राहक की (अद्वितीय/अनन्य) संख्या है।
ऐश्वर्या रुटुपर्णा प्रधान

ऐश्वर्या रुटुपर्णा प्रधान (पूर्व रत्कांत प्रधान) (जन्म 12 नवंबर 1 9 83) ओडिशा वित्तीय सेवाओं (ओएफएस) में एक वाणिज्यिक कर अधिकारी के रूप में काम करने वाले भारत के पहले खुले तौर पर ट्रांसजेंडर सिविल सेवर्स हैं। प्रधान ने 2010 में रत्कांत प्रधान के रूप में ओएफएस में सफलतापूर्वक शामिल हो गए। भारतीय सुप्रीम कोर्ट के 2014 के फैसले के बाद, उन्होंने ट्रांजेन्डर समुदाय को तीसरे लिंग के रूप में मान्यता देते हुए, कानूनी रूप से 2015 में अपनी लिंग पहचान को बदल दिया।

बचपन और शिक्षा

प्रधान का जन्म ओडिशा के कंधमाल जिले के कटीबागेरी गांव में हुआ था। उनके पिता एक सेवानिवृत्त सरकारी अधिकारी, बलिला प्रधान थे। प्रधान के अनुसार, उन्हें पता चला कि जब वह 6 वीं कक्षा में थी, तो उसकी नारी पुरुष महिला नहीं थी। प्रधान ने कहा है कि वह पूरे स्कूल में उपहासित हो गई थी, कॉलेज में यौन दुर्व्यवहार किया गया था, और जब वह नागरिक सेवाओं में शामिल हो गईं तब उनकी क्षमताओं पर सवाल खड़ा हो गया। हालांकि, चूंकि उसने खुद को साबित कर दिया है और उसे ट्रांस पहचान की स्थापना की है, वह कहते हैं, "अब चीजें अपेक्षाकृत आसान हो गई हैं"
प्रधान इंडियन इंस्टीट्यूट ऑफ मास कम्युनिकेशन की उपाधि है। उनके पास सार्वजनिक प्रशासन में स्नातकोत्तर की डिग्री भी है।
पेय-पदार्थ

जल

इस तथ्य के बावजूद कि सभी पेय-पदार्थों में जल मौजूद होता है, स्वयं जल को पेय के रूप में वर्गीकृत नहीं किया गया है। पारंपरिक रूप से, पेय शब्द को जल को संदर्भित न करने वाले शब्द के रूप में परिभाषित किया जाता रहा है।

मादक पेय

एक मादक पेय-पदार्थ कोई ऐसा पेय होता है, जिसमें इथेनॉल, जिसे आम तौर पर अल्कोहल के नाम से जाना जाता है (हालांकि रसायन-शास्र में "अल्कोहल" की परिभाषा में अनेक अन्य घटक भी शामिल होते हैं).
पिछले 8,000 वर्षों से बीयर मानव संस्कृति का एक भाग रही है। जर्मनी, आयरलैंड, यूनाइटेड किंग्डम और अनेक अन्य यूरोपीय देशों में, किसी स्थानीय बार या पब में बीयर (और अन्य मादक पेय-पदार्थ) पीना एक सांस्कृतिक परंपरा रही है।
एशियाई देश (उदा., श्रीलंका और भारत) अनेक प्रकार के मादक पेय-पदार्थों का उत्पादन करते हैं (उदा., ताड़ी).

गैर-मादक पेय-पदार्थ

एक गैर-मादक पेय-पदार्थ वह होता है, जिसमें अल्कोहल की मात्रा बहुत कम या शून्य हो। इस श्रेणी में निम्न-अल्कोहल वाली बीयर, गैर-मादक वाइन और सेब की मदिरा शामिल होते हैं, यदि उनमें अल्कोहल की मात्रा 0.05% से कम हो।

सॉफ्ट-ड्रिंक्स

"हार्ड ड्रिंक" या "ड्रिंक" के विपरीत "सॉफ्ट-ड्रिंक" शब्द अल्कोहल की अनुपस्थिति को सूचित करता है। "ड्रिंक" नाममात्र के लिये तटस्थ होता है, लेकिन अक्सर यह अल्कोहल की उपस्थिति की ओर संकेत करता है।
सोडा पॉप, स्पार्कलिंग वॉटर, आइस्ड टी, नींबू पानी, स्क्वैश और फ्रुट पंच सबसे आम सॉफ्ट ड्रिंक्स हैं। दूध, हॉट चॉकलेट, चाय, कॉफी, मिल्कशेक और नल के पानी को सॉफ्ट ड्रिंक्स नहीं माना जाता.
कुछ कार्बोनेटेड सॉफ्ट ड्रिंक्स के ऐसे संस्करण भी उपलब्ध हैं, जिनमें मिठास के लिये चीनी के स्थान पर किसी अन्य पदार्थ का प्रयोग किया जाता है।

फलों का रस

फलों का रस एक प्राकृतिक उत्पाद है, जिसमें बहुत कम पदार्थ मिलाये जाते हैं या कुछ भी नहीं मिलाया जाता. नींबू वंश के उत्पाद, जैसे संतरे का रस और नारंगी का रस नाश्ते के समय लिये जाने वाले अत्यंत परिचित पेय-पदार्थ हैं। मौसमी का रस, अनानास, सेब, अंगूर, लाइम और नींबू का रस भी परिचित उत्पाद हैं। नारियल पानी एक अत्यधिक पौष्टिक और स्फूर्तिदायक रस है।
अनेक प्रकार के छोटे फलों को निचोड़ा जाता है और उनके रस में पानी मिलाया जाता है तथा कभी-कभी उन्हें मीठा भी बनाया जाता है। रास्पबेरी, ब्लैकबेरी और करंट्स आम तौर पर लोकप्रिय पेय-पदार्थ हैं लेकिन जल का प्रतिशत भी उनके पोषण मूल्य का निर्धारण करता है। जल के अलावा फलों के रस संभवतः मनुष्य के सबसे शुरुआती पेय-पदार्थ थे। अंगूर के रस में जब खमीर उठने दिया गया, तो इससे मादक पेय पदार्थ वाइन का निर्माण हुआ।
फल बहुत जल्दी खराब हो जाने वाले पदार्थ होते हैं और इसलिये रस निकालने और उन्हें संरक्षित रखने की क्षमता अत्यधिक मूल्यवान थी। कुछ फल बहुत अधिक अम्लीय होते हैं और अक्सर उनमें अतिरिक्त पानी और चीनी या शहद मिलाना आवश्यक होता है, ताकि उन्हें रुचिकर बनाया जा सके। प्रारंभ में फलों के रस का संग्रहण करना श्रम-साध्य था, जिसमें फलों को निचोड़ना और परिणामस्वरूप प्राप्त होने वाले रस में चीनी मिलाकर उसे बोतल में बंद करना आवश्यक होता था।
संतरे का रस और नारियल पानी अभी भी बाज़ार में सबसे ज्यादा लिये जाने वाले रस बने हुए हैं और उनकी लोकप्रियता का कारण उनमें मौजूद मूल्यवान पोषक पदार्थ व जलयोजन क्षमताएं हैं।
२७९५ ईसा पूर्व

२७९५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७९५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हिमालयी तहर

नाम की व्युत्पत्ति तथा वर्गीकरण

तहर नाम नेपाली भाषा उत्पन्न हुआ है और अंग्रेज़ी भाषा में सबसे पहली बार सन् १८३५ में देखा गया। इसके सबसे नज़दीकी जीवित रिश्तेदार भेड़ और बकरी हैं।

विवरण

इसका सिर छोटा, छोटे नुकीले कान, बड़ी आँख और सींग होते हैं जो नर और मादा भिन्न होते हैं। इनके सींगों की अधिकतम लंबाई ४६ सेंटीमीटर तक हो सकती है। इनमें लैंगिक असमानता होती है और मादाएँ वज़न और आकार में नर से छोटी होती है और इसके सींग भी नर से छोटे हैं। सींग पीछे की ओर मुड़े हुए होते हैं जिससे प्रजनन काल के दौरान गंभीर चोट लगने से बचाव होता है क्योंकि प्रजनन काल में नरों द्वारा अधिक मादाएँ पाने के लिए नरों द्वारा आपस में सिर टकराना एक आम प्रथा है। एक औसत तहर आमतौर पर १३५-१८० किलोग्राम के बीच वज़नी होता है और इसकी ऊंचाई इसकी लंबाई की तुलना में कम होती है। तहर का बाहरी हिस्सा (खाल, चर्बी इत्यादि) अच्छी तरह से हिमालय की कठोर जलवायु के लिए अनुकूल है। इसकी खाल में मोटे लाल ऊनी कोटनुमा बाल होते हैं और खाल का अन्दुरुनी हिस्सा भी मोटा होता है जो कि इसके आवास क्षेत्र का सूचक है। यह कोट सर्दियों के अंत के साथ पतला होता जाता है और इसका रंग भी हल्का हो जाता है। यह बदलाव संभवतः इसे हिमालय पर्वत के कठोर तापमान में अपने आंतरिक शरीर के तापमान को समायोजित करने में कारगर साबित होता है।
स्तनधारियों के अंतर्गत खुरदार प्राणियों के सदस्य के रूप में, हिमालयी तहर एक सम खुरदार प्राणी है। इसने पहाड़ी इलाके में चिकनी और खुरदुरी, दोनों ही प्रकार की सतहों में सहज रूप से पकड़ बनाने और ढलान में संतुलन बनाये रखने की अद्वितीय क्षमता में अपने को ढाल लिया है। यह उपयोगी विशेषता इसको अपनी गतिशीलता बनाये रखने में भी मदद करता है। इसके खुर का अन्दुरुनी हिस्सा रबर की तरह होता है जो उसे चिकने पत्थरों को पकड़ने में मदद करता है और किनारा कठोर केराटिन का होता जो उसे अत्यधिक घिसने से बचाता है।

हिमालयी तहर की औसतन आयु १४ से १५ वर्ष की होती है और मादा नर से ज़्यादा जीवित रहती है। बन्दी अवस्था में सबसे लंबी आयु २२ वर्ष दर्ज की गई है।

प्रजनन

नर एक से अधिक मादा के साथ संभोग करता है और ज़्यादा से ज़्यादा मादा पाने के लिए अन्य नरों से कड़ा मुकाबला करता है। छोटी उम्र के नर मौका परस्त होते हैं और बड़े नरों से नज़र बचा कर मादाओं के साथ संभोग कर लेते हैं जबकि बड़े नर (४ वर्ष से अधिक उम्र) प्रथा के अनुसार आपस में लड़ाई करके यह तय करते हैं कि कौन मादाओं के साथ संभोग करेगा। कौन नर हावी होता है इसके कारक आकार, वज़न और टेस्टोस्टेरॉन की मात्रा होते हैं। ऐसा भी देखा गया है कि खाल का रंग भी नर की सफलता में योगदान देता है; हल्के रंग की खाल मद में आई मादा को प्रभावित करता है। गर्भ काल अमूमन १८० से २४२ दिन तक का होता है और सामान्यतय: एक ही शावक का जन्म होता जो पैदा होने के कुछ ही समय के उपरान्त चलने-फिरने लगता है।

आहार

यह पूर्णतया शाकाहारी जीव है और घास, कुछ प्रकार के फल, पौधे और पत्तियाँ खाता है। यह भी अन्य गौ कुल के जीवों की तरह जुगाली करने वाला जीव है।
दांत माता मंदिर

दांत माता का मंदिर मीणाओं के सीहरा राजवंश की कुल देवी का मंदिर है। यह मंदिर जयपुर के जमवा रामगढ़ में स्थित है। माता के मंदिर का निर्माण सीहरा राजवंश के राजा राव सींगोजी ने विक्रम संवत 352 में करवाया था और पूर्व की ओर झांकती हुई मंदिर की सीढ़ियाँ बनवाई थीं।
बिलाल आसिफ

बिलाल आसिफ एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। बिलाल आसिफ पाकिस्तान टीम के लिए २०१५ से खेलते आ रहे हैं। बिलाल आसिफ पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं।
अतिकैल्शियमरक्तता

संकेत और लक्षण

अति-कैल्शियम रक्तता का प्रभाव याद रखने के लिए एक सामान्य स्मरक है: "हाँफ्ते (कब्ज) मोंस (मानसिक शोर), हड्डियों (हड्डी में दर्द, खासकर यदि PTH ऊंचा है), पथरी (गुर्दे की पथरी) और अवसाद, भ्रम की स्थिति सहित मनोरोग|" 
अन्य लक्षणों में शामिल कर सकते हैं थकान, आहार, मिचली, उल्टी, अग्नाशयकोप और बढ़ लघुशंक .
अति-कैल्शियम रक्तता से असामान्य दिल लय, ईसीजी निष्कर्ष में एक कम क्यूटी अंतराल और एक चौड़ी टी लहर सुझाव देते हैं। अंत में पेप्टिक अल्सर भी हो सकता है। 
अधिक सामान्य लक्षण में उच्च रक्त कैल्शियम मान (12.0 मिलीग्राम / डीएल 3 या म्मोल) हैं। गंभीर अति-कैल्शियम रक्तता (15-16 मिग्रा से ऊपर/ डेली या 3.75-4 म्मोल /लीटर) आपातकालीन चिकित्सा माना जाता है एक: पर इन स्तरों, कोमा और हृदय गति रुकना परिणाम हो सकता है।

कारण

प्राथमिक हाइपरपैराथाइरोडिज़म और असाध्यता मामलों के बारे में 90% अति-कैल्शियम रक्तता का कारण हो सकते हैं।

उपचार

चिकित्सा का लक्ष्य अतिकैल्शियमरक्तता का इलाज पहले है और बाद में प्रयास करने के लिए अंतर्निहित कारण इलाज का निर्देश दिया है।